Turkish Airlines

Turkish Airlines () je turecký národný letecký dopravca a jedna z najväčších leteckých spoločností na svete podľa počtu obsluhovaných destinácií. Hlavnú základňu má na istanbulskom letisku. Od 1. apríla 2008 je členom aliancie leteckých spoločností Star Alliance. Dcérskymi spoločnosťami Turkish Airlines sú Air Albania, AnadoluJet, SunExpress a ďalšie.

 História 
Spoločnosť vznikla 20. mája 1933 ako Štátne aerolínie () podliehajúce ministerstvu obrany. V auguste 1933 začali s letmi medzi Istanbulom, Eskişehirom a Ankarou. Flotilu spoločnosti vtedy tvorili dve päťmiestne lietadlá Curtiss Kingbird, dva štvormiestne Junkersy F 13 a desaťmiestny Tupolev ANT-9. V septembri spoločnosť získala tri lietadlá typu de Havilland D.H.86 Express. K väčšiemu rozvoju dochádza až po skončení druhej svetovej vojny. V roku 1945 je do flotily zaradených 30 kusov lietadiel Douglas DC-3 a tri Douglas C-47 Skytrain. Prvý medzinárodný let sa uskutočnil 12. februára 1947 na trase Ankara – Istanbul – Atény. Až v roku 1951 nasledujú Bejrút, Káhira a Nikózia. Dňa 21. mája 1955 dochádza k reorganizácii tureckého letectva, dôsledkom čoho 1. marca 1956 vznikli dnešné Turkish Airlines. V rovnakom roku nasleduje vstup do IATA. V roku 1957 preberajú v spoločnosti 6,5% podiel britské BOAC. Prvým turbovrtuľovým lietadlom vo flotile je v roku 1958 Viscount 794 dodaný v počte päť kusov, nasledovaný v roku 1960 šiestimi kusmi moderného Fokkeru F27. Prúdová éra Turkish Airlines sa začala v roku 1967 dodávkou troch kusov McDonnell Douglas DC-9 a ich uvedením do prevádzky 1. septembra na trase Ankara – Istanbul – Brusel.

V júli 2016 negatívne postihol rozvíjajúcu sa spoločnosť pokus o vojenský prevrat v Turecku. Turkish Airlines oznámili rekordnú finančnú stratu za prvý polrok 2016 vo výške 644,4 miliónov amerických dolárov. Od začiatku platnosti zimného letového poriadku boli zrušené lety do osemnástich destinácií. O lety prišli mestá: Aalborg, Akaba, Batna, Bordeaux, Friedrichshafen, Al-Kasím, Chudžand, Ivano-Frankivsk, Janov, Kano, Karlsruhe, Kermanšáh, Münster-Osnabrück, Oš, Pisa, Rotterdam, Santiago de Compostela a Tlemcen. Na mnohých ďalších, najmä európskych, ale aj niekoľkých medzikontinentálnych linkách bolo oznámené zníženie počtu frekvencií letov, napríklad linka Istanbul – Budapešť bola zredukovaná z 25 na 14 letov týždenne. Linky z Istanbulu do Prahy sa počas zimného letového poriadku 2016 redukcie prevádzky nedotkli a lety zostali v ponuke s frekvenciou troch letov denne. Aj linka do Košíc, zavedená v lete 2016, pokračovala v prevádzke aj cez zimu 2016 s ponukou troch letov týždenne. Až desiatky lietadiel boli stiahnuté z prevádzky a uzemnené. V marci 2017 boli ukončené lety do japonskej Osaky, naopak od 12. decembra 2016 Turkish Airlines otvorili lety na Zanzibar. Dňa 29. októbra 2018 bolo slávnostne otvorené nové istanbulské letisko, na ktoré sa Turkish Airlines postupne začali premiestňovať od 1. novembra z oboch istanbulských letísk.

 Destinácie 
Turkish Airlines v súčasnosti lietajú do 331 pravidelných a sezónnych destinácii v Ázii, Európe, Afrike, Severnej a Južnej Amerike.

 Codeshare 
Turkish Airlines majú tzv. codeshare dohodu a v súčasnosti prevádzkujú spoločné lety so spoločnosťami:

 Interline 
Turkish Airlines majú tzv. interline dohodu so spoločnosťami:

 Flotila 

Flotilu Turkish Airlines tvoria tieto lietadlá (stav z apríla 2022):

+ Flotila osobných dopravných lietadiel Turkish AirlinesLietadlo V prevádzke Fotografia Objednávky Počet sedadiel Poznámky J Y SpoluAirbus A319-1006100px—12114126Airbus A320-20011100px—12141153Airbus A321-20066100px—1217618820158178Airbus A321neo33100px5520162182Celkovo 88 objednávok na dodávku do roku 2023. Lietadlá sú v konfigurácii Airbus Cabin Flex (ACF).Airbus A330-20013100px—30190220 Prenajaté lietadlá sa vrátia prenajímateľom.2222825022259281Airbus A330-30037100px—28261289Airbus A350-9006100px 1732297329Šesť objednávok prevzatých od Aeroflotu, z ktorých minimálne tri si ponechajú interiér Aeroflotu.—328288316Boeing 737-80092100px—16135151Nezahŕňa počet lietadiel dcérskej spoločnosti AnadoluJet.1214715920135155Boeing 737-900ER15100px—16135151Boeing 737 MAX 822100px516135151Sedem lietadiel je na prenájom.Boeing 737 MAX 95100px—16153169Boeing 777-300ER33100px—4930034928372400Boeing 787-915100px1030270300Dodávky lietadiel do roku 2022.Flotila nákladných lietadiel Turkish AirlinesAirbus A310-300F2100px—nákladnýLietadlá sú prenajaté od ULS Airlines Cargo.Airbus A330-200F10100px—nákladnýBoeing 777F8100px—nákladnýSpolu37490

 Referencie 

 Iné projekty 

 Externé odkazy 
 Oficiálna stránka 

Kategória:Letecké spoločnosti Turecka
Kategória:Podniky založené v 1933